
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 360 (1) 


Έξοδος της Δημόσιας Επιχείρησης Ηλεκτρισμού (ΔΕΗ) από το δημόσιο 

τομέα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 30 του Ν. 1914/1990 «Εκσυγχρονι¬ 
σμός και ανάπτυξη του δημόσιου τομέα και της κεφαλαιαγοράς, φορο¬ 
λογικές ρυθμίσεις και άλλες διατάξεις» (Α' 178) όπως τροποποιήθηκε 
με το άρθρο 22 του Ν. 1947/1991 «Απλούστευση φορολογικών διαδι¬ 
κασιών και άλλες ρυθμίσεις» (Α’ 70). 

2. Την αριθ. 520/1991 γνωμοδότηση του Συμβουλίου Επικρά¬ 
τειας, μετά από πρόταση του Υπουργικού Συμβουλίου, αποφασί¬ 
ζουμε: 

Άρθρο 1 

Από την ημερομηνία που αρχίζει να ισχύει το παρόν, η Δημόσια Επι¬ 
χείρηση Ηλεκτρισμού (ΔΕΗ) παύει να υπάγεται στις διατάξεις που ισχύ¬ 
ουν για το δημόσιο τομέα, με την επιφύλαξη διατήρησης της διάταξης 
γης παρ. 2 του άρθρου 30 του Ν. 1914/1990 και των ακολούθων ρυθ¬ 
μίσεων: 

α) Ο καθορισμός των τιμολογίων ή των οποιωνδήποτε τελών, δικαι¬ 
ωμάτων και επιβαρύνσεων που επιβάλλονται από την ΔΕΗ σε εκείνους 
που κάνουν χρήση των υπηρεσιών της συνεχίζει να υπόκειται σε έγκριση 
της Επιτροπής Τιμών και Εισοδημάτων. Η Επιτροπή μπορεί να αρνηθεί 
την έγκριση αν κρίνει ότι η νέα ρύθμιση οφείλεται σε μη ορθολογική δια¬ 
χείριση της ΔΕΗ, ή σε κακή χρήση της δεσπόζουσας θέσης της στην 
αγορά. 

β) Τα χρηματοδοτικά προγράμματα της επιχείρησης υποβάλλονται 
για έγκριση στο Υπουργείο Εθνικής Οικονομίας. Η σύναψη και οι όροι 
των δανείων εγκρίνονται από τον Υπουργό των Οικονομικών, μόνον 
εφόσον ζητείται γι’ αυτά η εγγύηση του Ελληνικού Δημοσίου. 

γ) Ο Υπουργός Βιομηχανίας, Ενέργειας και Τεχνολογίας διατηρεί 
την αρμοδιότητα έγκρισης των προγραμμάτων ανάπτυξης της Επιχεί¬ 
ρησης, σε ότι αφορά την εναρμόνισή τους με το εκάστοτε ενεργειακό 
Πρόγραμμα του κράτους. Ο ίδιος Υπουργός διατηρεί την αρμοδιότητα 
της ένταξης σ’ αυτά προγραμμάτων που εξυπηρετούν την κοινωνική και 


περιφερειακή πολιτική, εφόσον η σχετική οικονομική επιβάρυνση θα κα¬ 
λύπτεται από τον κρατικό προϋπολογισμό, η δε επιχείρηση δεν υποχρε- 
ούται να εκτελεί τα προγράμματα αυτά της κοινωνικής και περιφερεια¬ 
κής πολιτικής αν προηγουμένως δεν έχουν εκδοθεί σχετικές κοινές-απο¬ 
φάσεις του Υπουργού Οικονομικών και του Υπουργού Βιομηχανίας, 
Ενέργειας και Τεχνολογίας που να προβλέπουν τις λεπτομέρειες των 
προγραμμάτων αυτών και της χρηματοδότησής τους. 

δ) Η έξοδος της επιχείρησης από το δημόσιο τομέα δεν μεταβάλλει το 
καθεστώς του οικονομικού ελέγχου της. Τα δικαιώματα του Δημοσίου 
ως μετόχου της Εταιρείας διατηρούνται και εξακολουθούν να τα ασκούν 
οι μέχρι σήμερα αρμόδιοι προς τούτο Υπουργοί. 

ε) Η εκτέλεση του ετήσιου -προγράμματος της Επιχείρησης παρακο- 
λουθείται από το Υπουργείο Εθνικής Οικονομίας. 

Άρθρο 2 

Όλες οι διατάξεις του παρόντος εφαρμόζονται αναλόγως στις θυγα¬ 
τρικές εταιρείες ή επιχειρήσεις της ΔΕΗ. 

Το διάταγμα αυτό ισχύει από τη δημοσίευσή του στην Εφημερίδα της 
Κυβερνήσεως. 

Στους Υπουργούς Οικονομικών, Βιομηχανίας, Ενέργειας και Τεχνο¬ 
λογίας αναθέτουμε τη δημοσίευση και εκτέλεση του παρόντος. 

Αθήνα, 20 Αυγούστου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΑ ΑΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ΟΙ ΑΝΤΙΠΡΟΕΔΡΟΙ 

ΤΖΑΝΝΗΣ ΤΖΑΝΝΕΤΑΚΗΣ 
ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΤΑ ΜΕΛΗ 

I. ΒΑΡΒΙΤΣΙΩΤΗΣ, Α. ΣΑΜΑΡΑΣ Ν. ΚΛΕΙΤΟΣ Ε. ΧΡΙΣΤΟΔΟΥΛΟΥ I. ΠΑΛΑΙΟΚΡΑΣΣΑΣ, 

Σ. ΚΟΥΒΕΛΑΣ Α. ΚΑΛΑΝΤΖΑΚΟΣ Γ. ΣΟΥΡΛΑΣ Μ. ΠΑΠΑΚΩΝΣΤΑΝΤΙΝΟΥ Γ. ΣΟΥΦΛΙ ΑΣ 
Α. ΨΑΡΟΥΔΑ-ΜΠΕΝΑΚΗ ΑΡΙΣΤ. ΠΑΥΛΙΔΗΣ I. ΚΕΦΑΛΟΓΙΑΝΝΗΣ θ. ΑΝΑΓΝΩΣΤΟΠΟΥΛΟΣ 

Π. ΧΑΤΖΗΝΙΚΟΛΑΟΥ ΑΧ. ΚΑΡΑΜΑΝΛΗΣ Α. ΑΝΔΡΙΑΝΟΠΟΥΛΟΣ Ν. ΓΚΕΛΕΣΤΑΘΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 361 (2) 

Έξοδος του Οργανισμού Τηλεπικοινωνιών Ελλάδος Α.Ε. (ΟΤΕ) από το 
δημόσιο τομέα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1, Τις διατάξεις του άρθρου 30 του Ν. 1914/1990 «Εκσυγχρονι¬ 
σμός και ανάπτυξη του δημόσιου τομέα και της κεφαλαιαγοράς, φορο¬ 
λογικές ρυθμίσεις και άλλες διατάξεις» (Α' 178) όπως τροποποιήθηκε 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


με το άρθρο 22 του Ν. 1947/1991 «Απλούστευση φορολογικών διαδι¬ 
κασιών και άλλες ρυθμίσεις» (Α' 70). 

2. Την αριθ. 519/1991 γνωμοδότηση του Συμβουλίου Επικρά¬ 
τειας, μετά από πρόταση του Υπουργικού Συμβουλίου, αποφασί¬ 
ζουμε: 

Άρθρο 1 

Από την ημερομηνία που αρχίζει να ισχύει το παρόν Π.Δ. ο Οργανι¬ 
σμός Τηλεπικοινωνιών Ελλάδος Α.Ε. (ΟΤΕ) παύει να υπάγεται στις 
διατάξεις που ισχύουν για το δημόσιο τομέα, με την επιφύλαξη διατήρη¬ 
σης της διάταξης της παρ. 2 του άρθρου 30 του Ν. 1914/1990 και 
των ακολούθων ρυθμίσεων: 

α) Ο καθορισμός των τιμολογίων ή των οποιωνδήποτε τελών, δικαι¬ 
ωμάτων και επιβαρύνσεων που επιβάλλονται από την επιχείρηση σε 
εκείνους που κάνουν χρήση των υπηρεσιών της υπόκειται στην έγκριση 
της Επιτροπής Τιμών και Εισοδημάτων. Η Επιτροπή μπορεί να αρνηθεί 
την έγκριση αν κρίνει ότι η νέα ρύθμιση οφείλεται σε μη ορθολογική δια¬ 
χείριση της επιχείρησης, ή σε κακή χρήση της δεσπόζουσας θέσης της 
στην αγορά. 

β) Τα χρηματοδοτικά προγράμματα της επιχείρησης υποβάλλονται 
για έγκριση στο Υπουργείο Εθνικής Οικονομίας. Η σύναψή και οι όροι 
των δανείων εγκρίνονται από του Υπουργό των Οικονομικών, μόνον 
εφόσον ζητείται γι’ αυτά η εγγύηση του Ελληνικού Δημοσίου. 

γ) Ο Υπουργός Μεταφορών και Επικοινωνιών, που κατά τις κείμενες 
διατάξεις έχει την εποπτεία της επιχείρησης, διατηρεί την αρμοδιότητα 
της έγκρισης των προγραμμάτων ανάπτυξης της επιχείρησης, σε ό,τι 
αφορά την εναρμόνισή τους με το εκάστοτε πρόγραμμα του Κράτους. Ο 
ίδιος Υπουργός διατηρεί το δικαίωμα της ένταξης’σε αυτά προγραμμά¬ 
των που εξυπηρετούν την κοινωνική και περιφερειακή πολιτική, εφόσον 
η σχετική οικονομική επιβάρυνση θα καλύπτεται από τον κρατικό προϋ¬ 
πολογισμό, η δε επιχείρηση δεν υποχρεούται να έκτελεί τα προγράμ¬ 
ματα αυτά της κοινωνικής και περιφερειακής πολιτικής αν προηγουμέ¬ 
νως δεν, έχουν εκδοθεί σχετικές κοινές αποφάσείξτου Υπουργού Οικονο¬ 
μικών και του Εποπτεύοντος Υπουργού, που να-προβλέπουν τις λεπτο¬ 
μέρειες των προγραμμάτων αυτών και της χρηματοδότησής τους. 

δ) Η έξοδος της επιχείρησης από το δημόσιο τομέα δεν μεταβάλλει το 
καθεστώς του οικονομικού ελέγχου της. Τα δικαιώματα του Δημοσίου 
ως μετόχου διατηρούνται και εξακολουθούν να ασκούν όι μέχρι σήμερα 
αρμόδιοι προς τούτο Υπουργοί. 

ε) Η εκτέλεση του ετήσιου προγράμματος της Επιχείρησης παρακο- 
λουθείται από το Υπουργείο Εθνικής Οικονομίας. 

Άρθρο 2 

Όλες οι διατάξεις του παρόντος Π.Δ. εφαρμόζονται αναλόγως και 
στις θυγατρικές εταιρείες ή επιχειρήσεις της πιο πάνω επιχείρησης. 

Το διάταγμα αυτό ισχύει από τη δημοσίευσή του στην Εφημερίδα της 
Κυβερνήσεως. 

Στους Υπουργούς Οικονομικών και Μεταφορών και Επικοινωνιών 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Αυγούστου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ΟΙ ΑΝΤΙΠΡΟΕΔΡΟΙ 

ΤΖΑΝΝΗΣ ΤΖΑΝΝΕΤΑΚΗΣ 
ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΤΑ ΜΕΛΗ 

I. ΒΑΡΒΙΤΣΙΩΤΗΣ, Α. ΣΑΜΑΡΑΣ Ν. ΚΛΕΙΤΟΣ Ε ΧΡΙΣΤΟΔΟΥΛΟΥ I. ΠΑΛΑΙΟΚΡΑΣΣΑΣ. 

Σ. ΚΟΥΒΕΛΑΣ Α. ΚΑΛΑΝΤΖΑΚΟΣ Γ. ΣΟΥΡΛΑΣ Μ ΠΑΠΑΚΩΝΣΤΑΝΤΙΝΟΥ Γ. ΣΟΥΦΛΙΑΣ 
Α. ΨΑΡΟΥΔΑ-ΜΠΕΝΑΚΗ ΑΡΙΣΤ ΠΑΥΛΙΔΗΣ I ΚΕΦΑΛΟΠΑΝΝΗΣ θ. ΑΝΑΓΝΟΣΤΟΠΟΥΛΟΣ 

Π, ΧΑΤΖΗΝΙΚΟΛΑΟΥ ΑΧ ΚΑΡΑΜΑΝΛΗΣ Α ΑΝΔΡΙΑΝΟΠΟΥΛΟΣ Ν. ΓΚΕΛΕΣΤΑΘΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 362 (3) 

Έξοδος Ολυμπιακής Αεροπορίας Α.Ε. από το δημόσιο τομέα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 30 του Ν. 1914/1990 «Εκσυγχρονι¬ 
σμός και ανάπτυξη του δημόσιου τομέα και της κεφαλαιαγοράς, φορο·- 
λογικέςρυθμίσεις.&αι άλλες διατάξεις» (ΕτΚ Α' 178) όπως τροποποιή¬ 
θηκε με'το άρθρο 22 του Ν. 1947/1991 «Απλούστευση φορολογικών 
διαδικασιών και ό^λες ρυθμίσεις» (Α' 70). 

" 2. Την αριθ. 499/1991 γνωμοδότηση του Συμβουλίου Επικρά¬ 
τειας, μετά από πρόταση του Υπουργικού Συμβουλίου, αποφασί¬ 
ζουμε: · ,- · 

Άρθρο 1 

Από την ημερομηνία που αρχίζει να ισχύει το παρόν, η Ολυμπιακή 
Αεροπορία Α.Ε. παύει να υπάγεται στις διατάξεις που ισχύουν για το 
δημόσιο τομέα, με την επιφύλαξη διατήρησης της διάταξης της παρ. 2 
του άρθρου 30 του Ν. 1914/1990 και των ακολούθων ρυθμίσεων: 

α) Ο καθορισμός των τιμολογίων εσωτερικού υπόκειται σε έγκριση 
της Επιτροπής Τιμών και Εισοδημάτων. Η Επιτροπή μπορεί να αρνηθεί 
την έγκριση αν κρίνει ότι η αναπροσαρμογή οφείλεται σε μη ορθολογική 
διαχείριση της εταιρείας, ή σε κακή χρήση της δεσπόζουσας θέσης της 
στην αγορά. 

β) Τα χρηματοδοτικά προγράμματα της εταιρείας υποβάλλονται για 
έγκριση στο Υπουργείο Εθνικής Οικονομίας. Η σύναψη και οι όροι των 
δανείων εγκρίνονται από τον Υποϋργό Οικονομικών, μόνον εφόσον ζη¬ 
τείται γι’ αυτά η εγγύηση του Ελληνικού Δημοσίου. 

γ) Ο Υπουργός Μεταφορών και Επικοινωνιών, που κατά τις κείμενες 
διατάξεις έχει την εποπτεία τής εταιρείας, διατηρεί την αρμοδιότητα 
έγκρισης των προγραμμάτων ανάπτυξης της εταιρείας, σε ό,τι αφορά 
την εναρμόνισή τους με 'το εκάστοιε συγκοινωνιακό πρόγραμμα του 
Κράτους. Ο ίδιος Υπουργός διατηρεί την αρμοδιότητα της ένταξης σε· 
αυτά προγραμμάτων που εξνπ,ηρετούν την κοινωνική και περιφερειακή 
πολιτική, εφόσον η σχετική οικονομική επιβάρυνση θα καλύπτεται από 
τον κρατικό προϋπολογισμό, η δε εταιρεία δεν υποχρεούται να εκτελεί 
τα προγράμματα αυτά της κοινωνικής και περιφερειακής πολιτικής αν 
προηγουμένως δεν έχουν εκδοθεί σχετικές κοινές αποφάσεις του Υπουρ¬ 
γού Οικονομικών και του Εποπτεύοντος Υπουργού, που να προβλέπουν 
τις λεπτομέρειες των προγραμμάτων αυτών και της χρηματοδότησής 
τους. 

δ) Η έξοδος της επμρΐίΟς μπό το δημόσιο τομέα δεν μεταβάλλει το 
καθεστώς του οικονομικού ελέγχου της. Τα δικαιώματα του Δημοσίου 
ως μετόχου της Εταιρείας διατηρούνται και εξακολουθούν να τα ασκούν 
οι μέχρι σήμερα αρμόδιοι προς τούτο Υπουργοί. 

ε) Η εκτέλεση του ετήσιος προγράμματος της εταιρείας παρακολου- 
θείται από το Υπουργείο Εθνικής Οικονομίας. 

Άρθρο 2 

Όλες οι διατάξεις του παρόντος Προεδρικού Διατάγματος αναλόγως 
και στις'θυγατρικές εταιρείες ή επιχειρήσεις της πιο πάνω Εταιρείας. 

Το διάταγμα αυτό ισχύει από τη δημοσίευσή του στην Εφημερίδα της 
Κυβερνήσεως. 

Στους Υπουργούς Οικονομικών και Μεταφορών και Επικοινωνιών 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Αυγούστου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ΟΙ ΑΝΤΙΠΡΟΕΔΡΟΙ 

ΤΖΑΝΝΗΣ ΤΖΑΝΝΕΤΑΚΗΣ 
ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΤΑ ΜΕΛΗ 

